Diari Oficial de la Generalitat Valenciana


Sumari del DOGV 6377, del 15-10-2010 (2010/10599)

RESOLUCIÓ de 14 de juliol de 2010, del president de la Comissió de Control del Pla de Pensions per als Empleats de la Generalitat, per la qual es dóna publicitat als acords de la Comissió de Control del Pla de Pensions dels Empleats de la Generalitat, de 22 d'abril de 2010 i 13 de juliol de 2010, pels quals es modifiquen l'article 39 i l'addenda de les especificacions del Pla de Pensions dels Empleats de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6377

Data del DOGV
:   15-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10276


Data del document
:   14-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * pensió complementària
    * funcionari
    * legislació

RESOLUCIÓ de 14 de juliol de 2010, del president de la Comissió de Control del Pla de Pensions per als Empleats de la Generalitat, per la qual es dóna publicitat als acords de la Comissió de Control del Pla de Pensions dels Empleats de la Generalitat, de 22 d'abril de 2010 i 13 de juliol de 2010, pels quals es modifiquen l'article 39 i l'addenda de les especificacions del Pla de Pensions dels Empleats de la Generalitat. [2010/10887]  
La Comissió de Control del Pla de Pensions en la reunió del dia 22 d'abril de 2010 va acordar la modificació de l'article 39 de les especificacions, relatiu al funcionament de la Comissió de Control i, en concret, sobre l'elecció dels càrrecs de president, secretari, vicepresident i vicesecretari.  
D'altra banda, en la mateixa reunió es va acordar la modificació de l'addenda relativa a la relació d'entitats promotores del Pla de Pensions.  
Posteriorment, en la reunió de 13 de juliol de 2010, la Comissió de Control va acordar l'adhesió d'una nova entitat promotora.  
Amb l'objectiu de donar el major grau de difusió possible a les modificacions de les especificacions del Pla de Pensions adoptades per la Comissió de Control, s'acorda:  
Únic  
Donar publicitat, en el Diari Oficial de la Comunitat Valenciana, a les modificacions de les especificacions del Pla de Pensions dels Empleats de la Generalitat, aprovades per la Comissió de Control en les reunions dels dies 22 d'abril i 13 de juliol de 2010, les quals figuren com a annex I.  
València, 14 de juliol de 2010.- El president de la Comissió de Control del Pla de Pensions dels Empleats Públics de la Generalitat: Rafael Peset Pérez.  
Annex I  
1. Se suprimix el paràgraf segon del primer punt de l'article 39 i, per tant, l'apartat 1 queda redactat de la manera següent:  
«En la reunió constitutiva, la Comissió de Control triarà entre els seus membres un president, un vicepresident, un secretari i un vicesecretari. Es procedirà d'igual manera amb ocasió de cada renovació, en expirar el mandat, el qual serà pel mateix període de quatre anys que la resta de representants i poden ser reelegits.»  
2. Se suprimix la referència a l'Agència Valenciana de Salut en l'addenda a les especificacions del Pla. El personal al servici de les institucions sanitàries queda inclòs dins de l'apartat de l'administració del Consell, en els termes que s'establixen en la disposició addicional 10ª de la Llei 13/2009, de 29 de desembre, de Pressupostos de la Generalitat per al 2010.  
3. S'inclou un apartat més en l'addenda, per l'adhesió de noves entitats promotores, en els termes següents:  
«3. Altres entitats promotores  
- Consell Jurídic Consultiu.  
- Acadèmia Valenciana de la Llengua.  
- Consell Valencià de Cultura.»